
Tabloul fermecat 


A fost odată un împărat puternic, care 
stăpânea o împărăție mare şi bogată, cum nu se 
poate spune. Şi era împăratul tânăr şi frumos ca o 
floare şi bun la suflet ca pâinea caldă; de când se 
născuse, avea obrajii imbujorati, de aceea părinții îl 
numiră Bujor. 

Din cauza marii lui bogății, vecinii de 
împărăție il duşmâneau şi tot mereu porneau război 
împotriva lui. Atunci când pleca la război împărăția 
era condusă de mama lui vitregă, o femeie rea şi 
invidioasă care ar fi dorit ca Bujor să moară în 
război, ca împărăţia să fie stăpânită numai de ea. 

Aşa s-a întâmplat că de data acesta vecinul de 
la soare răsare porni cu oştire mare împotriva 
tânărului împărat. Mult s-a întristat Bujor, ca 
niciodată până atunci, simțea o teamă in suflet şi 
începu Să-i pară rău că stăpâneşte palatul şi pleacă 
să apere hotarele împărăției. 

Dimpotrivă, mama vitregă se bucura nespus 
de mult, îşi freca mâinile de bucurie. 

- Las” să plece, de data asta oi face eu să nu 
se mai întoarcă, am eu grijă să-i fie soarta 
potrivnică. 

De cum plecă Bujor, împărăteasa plecă şi ea, 
traversă cu paşi grăbiţi câmpul presărat cu flori 
care se fereau din calea ei simfindu-i furia şi 
răutatea sufletească. Ajunse în pădure pe cărări 

doar de ea ştiute şi se afundâ spre adánc. Ajunse 
într-o poiană în mijlocul căreia se afla o colibă, bătu 
cu putere ín uşă. Paşi apăsați se apropiard din 
interior, uşa se deschise şi in cadrul ei se ivi un 
bărbat înalt, slab, îmbrăcat în negru. Avea părul 
negru, fata oacheşâ, ochii negri iscoditori, nas 
coroiat, buze subțiri încadrate în mustață neagră 
subţire. 

Când o văzu pe împărăteasă tresări, apoi se 
aplecă în faţa ei. 

- Ce treburi te aduc in inima pădurii, măria 
ta? 

- Am treabă cu tine, când te-am scăpat de 
ştreang mi-ai promis că atunci când oi avea nevoie 
de ajutor să te caut şi mă ajuţi. Hai înăuntru să-ți 
spun. 

Bărbatul se feri, lăsându-i cale liberă. 
Împărăteasa intră, se aşeză pe un scaun şi aruncă 
ochii roată, interiorul era sârâcâcios, dar curat. 
Bărbatul se opri în fața ei. 

- Care e voia măriei tale? 

- Voia mea este, să mă scapi de Bujor, e 
plecat la război, fă-l să nu se mai întoarcă niciodată. 

- E cam greu, Măria ta, nu-mi place să iau 
viață de om. 

- İmi eşti dator, cu viafa ta, aşa câ va trebui 
sâ faci ce-fi cer. 

- Voi face voia Măriei tale, dar cu o condiţie! 

- Care? 

- Să mă iei de sof. Vreau să domnim 
împreună. 

- Bine, fie, mai bine cu tine decát cu Bujor, 
dar să ştii cá eu voi fi stăpâna, te vei supune 
dorințelor mele. İn momentul când voi auzi vestea 
morţii lui Bujor, te primesc la palat. 

Zicând acestea ieşi afară trântind uşa. 

Bărbatul se aşezâ pe pat, rămase un timp 
nemișcat privind în gol. Ştia că Bujor e un împărat 
bun care nu merita nimic rău, dar pe de altă parte îi 
era dator împărătesei. În viața lui de mare vrăjitor 
făcuse şi rău şi bine, niciodată nu cumpánise atâta o 
situație dată, dar acum, când se gândea la Bujor, 
care lupta pentru apărarea împărăției, inima i se 
strângea. 

După multă gândire, vrăjitorul se ridică şi se 
apropie de un dulăpior, îl deschise incetişor, se 
aşeză in genunchi şi începu a căuta prin el. Când 
găsi o cutiufâ de argint, o luă în mâini şi se ridică, o 
puse pe masă, o deschise încetişor. În interiorul ei 
se afla o oglindă. O luă în mâna stângă, cu mâna 
dreaptă o netezi uşor, bolborosind în şoaptă un 
descântec ştiut numai de el. Deodată în oglindă 
apărură imagini din război, îl văzu pe Bujor călare 
pe un cal alb, luptând vitejeşte alături de oşteni. 

Şi iarăşi inima vrăjitorului se făcu mică. 
Totuşi spuse din nou nişte cuvinte vrăjite, în acea 
clipă o săgeată duşmană îl lovi pe Bujor care căzu 
jos de pe cal. Atunci ca din senin se stârni o furtună 
mare, o întunecime mare acoperi cerul, ostașii se 
împrăştiară care încotro. 

Trupul tânărului împărat se ridică în aer 
ca purtat de cineva şi se aşezâ in şa pe calul 

său, care porni in galop rapid ca mânat de vânt. 
Într-o clipă ajunse la casa vrăjitorului. Acesta íl 
luă pe Bujor şi-l întinse pe pat. Câteva clipe il 
privi intens, în tăcere. 

- Nu , nupot să-i fac rău mare acestui 
tânăr si frumos împărat, dar ceva tot trebuie să 
fac, s-o liniştesc pe împărăteasă. 

Lud o ramă mare de tablou, o aşezâ 
peste tânăr, apoi făcu nişte semne deasupra 
ramei şi bolborosi cuvinte ciudate, înţelese doar de 
el. Deodată tânărul  dispăru, ín cadrul ramei 
apăru o pânză albastră ca cerul senin de vară, iar 
în mijlocul pânzei era o floare cu petale roşii ca 
sângele. Era Bujor preschimbat in floare. 


Vrăjitorul mângâie petalele. „Atunci când va veni 
vremea, buzele unei fecioare vor atinge aceste petale 
şi atunci îți vei recăpăta înfăţişarea de om”. 

Luă tabloul şi-l aşeză pe perete. 

Vestea morţii împăratului ajunse repede la 
palat, nespusă fu bucuria împărătesei, care ín acest 
fel devenea stăpână. După câteva zile se mută şi 
vrăjitorul la palat , unde se căsători cu 
împărăteasa, după cum le-a fost înţelegerea. 

De undeva din ceruri, mama împăratului 
Bujor văzuse toate câte s-au întâmplat. Cu 
sufletul măcinat de durere îi blestema pe cei doi: 
„Doamne ia-le vederea, să nu se mai poată bucura 
de nimic pe acest pământ”. 

După scurt timp împărăteasa rămase 
însărcinată, s-au bucurat mult, dar bucuria le fu 
de scurtă durată. 

Într-o zi frumoasă de vară împărăteasa şi 
vrăjitorul se plimbau prin grădina palatului. 
Deodată cerul se făcu plumburiu, nori grei alergau 
pe cerul care cu o clipă înainte era senin, 
fulgere si tunete brăzdau cerul în lung şi lat. 
Cei doi s-au strâns unul in brațele altuia, 
tremurând de teamă Împărăteasa începu să 
plângă, tot atunci un fulger lovi un copac din 
apropiere. Lumina fu atât de puternică, încât cei 
doi işi duseră mâinile la ochi. Când le-au luat de 
pe ochi, au început să tipe, întunericul le 
învelea privirea. Au crezut că s-a făcut noapte, 
apoi groaza îi cuprinse, fulgerul venit din cer íi 
orbise. 

Nu mai vedeau nimic, nu mai ştiau încotro 
e palatul, s-au aşezat jos, ploaia îi udase până la 
piele, tremurau de frig. 

Furtuna trecu repede, cerul se limpezi, 
soarele strălucea mai tare, ca după ploaie, dar 
cei doi nu-l vedeau, doar simțeau căldura razelor 
încălzindu-le trupurile ude. 

Auzise paşi în apropiere. Se ridicară sus. 

- Cine-i acolo, întreba împărăteasa. 

- Sunt eu , Toma, grădinarul Măriei voastre. 

- Bine, ajută-ne să ajungem la palat. 

Din acea zi ei n-au mai văzut lumina 
soarelui, din cauza ploii reci, împărăteasa s-a 
îmbolnăvit şi a căzut la pat, nu mai vorbea cu 

nimeni , un pic de bucurie umbrită de mare 
tristețe, o mai ţinea în viaţă, era fiinţa vie din 
ea, care in curând avea sâ se nascâ, sâ vadâ 
lumina zilei şi pe care ea n-o s-o vadă cum arată. 
Începu să regrete amarnic faptul că ordonase 
moartea lui Bujor, era sigură că de acolo ise trage 
tot necazul. Dar acum era prea târziu, nu se mai 
putea face nimic. 

Intr-o zi îl întrebă pe vrăjitor: 

- Spune-mi tu, n-ai putea să-l aduci înapoi 
pe Bujor ? 

- Nu, nu pot, răspunse trist vrăjitorul. Îmi 
pare rău că am ascultat de tine. Bujor era un 
împărat bun şi nu merita ce i-am făcut, sunt sigur 
că de acolo ni se trage tot necazul. 

Împărăteasa oftă adânc şi nu mai spuse 
nimic. Aşa a trecut timpul şi a venit  sorocul 
naşterii, împărăteasa aduse pe lume o fetiţă de 
toată frumusețea. Durerile  facerii îi  sleirâ 
puterile şi la trei zile de la naştere împărăteasa 
muri. 

Jale n-a fost la palat, nimeni n-o iubea şi 
erau convinşi că era mai bine fără ea. 

După moartea împărătesei , vrăjitorul luă 
frâiele împărăției în mâinile lui, asta până va 
creşte fetița mare. „Atunci ea va fi împărăteasă şi 
va fi bună şi dreaptă, cum a fost Bujor” Aşa gândea 
vrăjitorul , avea el planurile lui in această 
privinţă. 

În camera vrăjitorului, pe peretele din 
partea de răsărit era pus tabloul care-l încadra pe 

Bujor. Acolo se oprea vrăjitorul de multe ori, cu 
mâna dreaptă mângâia petalele catifelate ale florii. 
„Nu dispera Bujor , va veni timpul să-ți iei 
înfăţişarea de om, peste puţini ani” 

Vrăjitorul regreta amarnic ce-i făcuse lui 
Bujor, dar deocamdată nu putea face nimic, o dată 
cu vederea îşi pierduse şi puterea de vrăjitor. 

Se gândea că atunci când fata lui va fi mare, 
îl va dezlega pe Bujor de vrajă, asupra căreia el nu 
mai avea putere. 

Ruja, căci aşa o chema pe mica prințesă, 
creştea văzând cu ochii şi din ce creştea, se făcea 
tot mai frumoasă. Era înaltă, mlădie, avea cosife 
aurii şi ochi de cicoare. Vrăjitorul se mándrea cu 
ea, deşi nu-i vedea chipul, era sigur că e de-o 
rară frumuseţe. Se ruga Domnului să-l tie ín viaţă 
până ce creşte Ruja mare, cu ajutorul lui, să-şi 
împlinească destinul alături de Bujor. 

Dar n-a fost sa fie aşa , într-o zi 
Vrăjitorul plecă să se plimbe , de unul singur , 
se gândea sa facă doar câţiva paşi, dar s-a dus , 
s-a tot dus, până ce s-a lovit de copacii din 
pădure, l-a apucat disperarea, a început să strige, 
în Zadar, nu era nici fipenie de om prin apropiere. 
Vrăjitorul s-a rătăcit, mergea in neştire , ajunse 
la marginea unei prâpâstü şi cum n-o vedea, a 
căzut în hău, trupul lui s-a dus la zeci de metri 
în gol, până în fundul prăpastiei unde a căzut lat, 
fără suflare şi unde a rămas pe vecie, nimeni nu 
l-a mai găsit. 

Ruja avea 15 ani , şi-a căutat tatăl peste 

tot, si-atunci când a văzut că nu-l găseşte, a 
început să plângă cu disperare. İşi iubea mult 
tatăl, mai ales că-i fusese şi mamá şi tată. Acum 
a rămas singură. Tot mereu mergea în camera 

mângâia petalele catifelate şi atunci nu se mai 
simțea singură. Simfea o dragoste nemărginită fata 
de acea floare. 

Aşa a mai trecut ceva timp. A venit vara, 
Într-o zi Ruja s-a îmbrăcat cu o rochifa albastră ca 
cerul, s-a gătit cu mare grijă. De ce ?! Nu ştia nici 
ea de ce, dar simțea că trebuie să fie foarte 
frumoasă. S-a dus în grădină şi a cules un buchet 
de flori, apoi a venit în camera tatălui. Toate 
florile le-a aşezat in jurul tabloului, cu vârful 
degetelor a început să mângâie petalele. Erau aşa 
de catifelate şi parcă tremurau la atingerea ei. 
Atunci s-a ridicat pe vârfuri şi a sărutat frumoasa 
floare. 

Îndată floarea a căzut jos, din ea s-a ridicat 
Bujor , parcă mai frumos de cum a fost înainte. 
Ruja a rămas mută de uimire, el a luat-o de mână 
Şi i-a apus: 

- Sunt Bujor. Împăratul acestor locuri. 

Cu vorbe domoale i-a povestit toate câte s- 
a întâmplat cu el. Ruja işi puse mâinile pe faţă. 

- Vai, cum au putut face aşa ceva părinții 
mei? 

- N-are rost să te gândeşti la ceea ce a fost, 
şi-apoi ei şi-au primit pedeapsa pe merit după 
faptele lor. 

- Acum ce vafi cu mine ? 

Bujor o privi cu drag. 

- Doresc să fii sofia mea, să fim fericiţi, să 
domnim împreună şi să avem urmaşi frumoşi şi 
buni. 

Ce să zică Ruja? A fost de acord cu toate cele 
zise de Bujor . Au făcut aşa cum a zis el. 

Și-au trăit fericiți până la adânci bătrâneţe. 

Vrâjitoarca din pâdure 


Se spune că la marginea unei păduri se afla 
un castel mare şi frumos, al cărui stăpân plecase de 
mulţi ani la oraş cu toată familia, lăsând castelul in 

a unui bătrân şi credincios slujitor. 

La început ii fusese tare urât o bátrá- 
nului singur, dar cu timpul se obişnuise. İşi făcea 
de lucru toată ziulica şi astfel i se scurgea timpul. 

De la o vreme, i se păru că aude gemete 
ciudate prin castel. Nu era fricos, nu credea ín stafii 
şi, totuşi, îi  păru că cineva umblă prin castel. 
Controlă bătrânul peste tot, odaie cu odaie, dar 
nu găsi nimic. 

Intr-o dimineaţă, când controla odăile ca de 
obicei, în una din ele găsi patul mototolit. Cineva 
dormise acolo, dar cine, căci, el închisese toate uşile 
seara înainte de culcare. 

Se lud la gânduri şi-şi zicea că trebuie 
să fie foarte atent, ca să prindă hoțul, deşi 
presupunea că nu poate fi hot, deoarece nu 
lipsea nimic din palat. 

Ei şi acum cine credeţi că era cel (sau mai 
bine zis cea ) care deranja liniştea castelului? Era 
o vrăjitoare tânără, tânără de tot, care se certase 
cu suratele ei din pădure şi plecase in lume. În 

drum dete peste castel. İl crezu părăsit şi se 
hotări să rămână acolo până la înapoierea 
stăpânului. 

Când îl văzu întâmplător pe bătrânul şi 
credinciosul slujitor, vru sa plece, dar îşi dete seama 
că el n-o încurca cu nimic, şi nici ea pe el, aşa că 
rămase mai departe acolo. 

Ziua se transforma în fluture sau în albină şi 
se odihnea pe unde îi convenea. Noaptea işi lua 
înfăţişarea ei adevărată şi daca ar fi văzut-o cineva 
ar fi avut ce vedea, că era frumoasă foc, cu părul ca 
tăciunele, cu fata oacheşâ, şi avea doi ochi, şi aceia 
negri, negri şi adânci ca noaptea fără lună şi stele. 

Avea un suflet tare bun vrăjitoarea, cu 
puterile ei putea face multe, dar rău nu făcea 
niciodată nimănui. Din pricina aceasta se certase şi 
cu suratele ei, care erau rele, şi astfel plecase din 
mijlocul pădurii. 

Dar regina, care o iubea tare mult, o lăsă să 
plece aşa cum era, cu toate puterile vrăjitoreşti. 

Umbla Verona, căci aşa o chema, prin tot 
castelul, cerceta fiecare colfişor şi-i plăcea tare mult 
aici, dar mai mult îi plăcu într-o odaie unde văzuse 
portretul unui tânăr frumos şi acolo stătea aproape 
tot timpul. 

Când privea tabloul, inima îi bătea mai tare 
în piept, pesemne se indrâgostise de înfăţişarea 
tânărului. 

A trecut o bună bucată de vreme în linişte 
până într-o zi, când veniră nişte oameni străini la 
castel şi intrară cu bătrânul într-o odaie de jos. 

Verona se furişâ şi ea ca să asculte ce vorbesc şi-l 
auzi pe bătrân spunând: 

- Deci, ne-am înţeles, v-am angajat pe toţi la 
ordinele stăpânului care peste câteva zile va veni 
aici. Până atunci totul trebuie să strălucească de 
curățenie, nu uitaţi că vine stăpânul cel tânăr şi în 
curând îşi aduce şi o domnifâ tânără, aşa că ordine 
să fie peste tot, să nu rămână nici un colfişor 
necuráfat. 

Cánd auzi cele spuse, Verona ieşi afará, se 
duse în odaia cu portretul şi-l privi mult în tăcere, 
apoi se gândi ce să facă. Trebuia să părăsească 
castelul, să-şi găsească alt loc unde să se 
stabilească. Dar unde? Apoi îşi zise: 

- Nu, nu plec acuma, mai rămân căteva zile, 
să-l văd şi eu pe tânărul stăpân, poate o fi băiatul 
din tablou. Numai gândul că ar putea fi el şi parcă i 
se înmuiau picioarele. Si pentru cát timp mai rămase 
în castel îşi căută un colfişor de unde să poată vedea 
în curte şi intrarea în castel. Făcu un semn cu mâna 
şi acel colfişor se schimbă într-o cameră de regină. 
Se întinse pe pat, gándind şi așteptând ce va urma. 

Câteva zile nu se întâmplă nimic deosebit, 
auzindu-se doar zgomotul făcut de servitori, care 
aranjau castelul. 

Dar într-o zi auzi zgomot de trăsură pe 
pietrişul din fata castelului. Sări repede să vadă ce 
este şi văzu o trăsură poleită cu aur, care tocmai 
oprise la intrare şi din ea cobori un tânăr înalt şi 
frumos. Pe Verona o apucă amefeala. Era tânărul 
din tablou şi toţi servitorii ieşiră să-l întâmpine. 

- Bună Ziua, stâpâne, şi bine ati venit!. 

- Bună ziua şi bine v-am găsit! răspunse 
tânărul. 

Apoi se adresă bătrânului slujitor, 
întrebându-l dacă totul este în ordine. 

- Da, stâpâne, poftifi să vedeți. 

- Nu încep acuma, sunt obosit de drum şi 
vreau să urc la mine în odaie. Fii bun, condu-mă. 

Bătrânul îndruma  servitorimea să ducă 
bagajele stăpânului înăuntru, iar el o lua înaintea 
tânărului stăpân pe care îl chema Arin, şi care nu 
fusese niciodată aici şi nu cunoştea castelul. İn acest 
timp, Verona se gândea ce să facă. Cobori în fugă 
scările şi intră în odaia unde se afla tabloul. Făcu un 
semn cu mâna şi astfel portretul se înrămă cu aur, cu 
Chipul ei, şi-l aşeză pe noptieră. Ea se preschimbă în 
albină şi se aşezâ aurie pe draperii. În acea clipă 
intră Arin, urmat de bătrân. 

- Deci acesta este apartamentul meu. 

- Da, stăpâne, am socotit că acesta este cel 
mai nimerit. Aici am aşezat şi tabloul când l-am 
primil.. 

- Bine, Ioane, poti pleca, sunt obosit şi vreau 
să mă odihnesc. 

Bătrânul se înclină şi plecă. Arin se aşeză pe 
un Scaun şi începu să privească prin odaie. Privirea 
i se opri la mica ramă de aur, la frumosul chip ce 
era înăuntru. Se ridică şi merse să o privească mai 
aproape. Nu-şi putea da seama cine ar putea fi fata 
aceea frumoasă. Îşi cunoştea toate neamurile, dar nu 

semâna cu nici un chip cunoscut. Luâ rama in mânâ 
şi sună. Ion intră imediat. 

- Spune-mi, loane, ştii cumva cine e fata 
înrămată cu aur? 

Bătrânul privi cu luare aminte şi cu oarecare 
uimire. 

- Nu ştiu, stăpâne, şi lucru ciudat, până acum 
nu l-am văzut aici şi, slavă Domnului, sunt de multi 
ani aici, la castel. 

- Bine, lasă, poti pleca. Dar stai, aratâ-mi 
apartamentul viitoarei mele doamne, vreau să fie 
lângă al meu. 

- Da, aşa şi este, poftifi după mine. Şi ieşirâ 
amândoi. 

Verona îşi luă înfăţişarea şi luă portretul cu 
ramă, urcă în pod, se întinse pe pat şi rămase pe 
gânduri. Îşi dete seama că-l iubeşte pe tânărul Arin, 
putea face multe prin vrăji, dar nu, ea vroia ca 
frumosul Arin să o iubească din inimă, cu dragoste 
curată şi adevărată, fără a şti cine este în realitate, 
dar nu prea ştia cum să facă. 

Arin, după ce-şi roti privirea prin castel, se 
înapoie în odaie şi primul lucru care-l uimi fu 
dispariția ramei de aur. Îl sună şi-l întrebă pe Ion: 

- Ioane, cine a intrat aici în lipsa mea ? 

- Nimeni, toţi servitorii sunt jos, la bucătărie. 

- Bine, du-te. 

Arin se invârti prin odaie, căutând rama de 
aur, dar totul fu in zadar, rama dispăruse. Dar 
unde? Doar nu intrase în pământ? 


Ee Tea Pen, aa i e 0r pt E TI 
18 


Ititesc Saveta ~ Poveşti şi legende 
E duse rs dise idus aL eT - quim Rom eem uem 


Toatâ ziua se gándi la chipul frumos şi tânâr 
din ramâ, aproape uitase cd in curánd se va 
căsători. Seara adormi cu acelaşi gând si visd că 
fata se afla aievea lângă patul lui şi-l privea. 

Și adevărul era că Verona, după ce se culcă 
Arin, veni în odaia lui şi stătu mult timp, privindu-l, 
apoi se întoarse să plece. Când ajunse la uşă îşi 
aduse aminte de ceva şi se întoarse, scoase din sân 
micuțul portret şi-l puse înapoi pe noptieră, apoi se 
îndreptă din nou spre uşă. În acel moment Arin 
deschise ochii şi văzu frumoasa arătare, dar nu făcu 
nici o mişcare. După ce Verona închise uşa în urma 
ei, Arin sări din pat şi deschise repede uşa, dar nu 
văzu pe nimeni. Verona simfise că Arin S-a sculat şi 
se făcuse nevăzută. Arin se întoarse, se aşeză în pat 
şi crezu că se afla tot în lumea viselor, şi adormi. 

Când se sculă dimineaţa, primul lucru asupra 
căruia a căzut privirea lui fu rama de aur. 

- Deci, nu am visat azi noapte, a fost într- 
adevăr cineva aici, în odaie, dar cine putea fi şi unde 
a dispărut aşa repede? 

Îşi puse în gând ca-n noaptea următoare să 
stea de pază. 

- Mă voi preface că dorm şi dacă mai vine 
frumoasa mea, ştiu eu ce am de făcut. 

Ziua trecu repede, nu chiar aşa de repede 
cum ar fi vrut Arin, dar, totuşi, trecu. Veni seara, se 
puse în pat, prefăcându-se că doarme. 

Verona cobori ca de obicei, îmbrăcată ca o 
zână, se opri lângă pat şi privi la Arin cum doarme, 

apoi se duse şi luă rama de aur de pe noptieră şi o 
puse pe masă. 

Arin se sculâ încet din pat şi in momentul 
când Verona se întoarse din nou spre pat el o prinse 
în braţe şi o strânse tare la piept. Verona ar fi putut 
scăpa, un semn ar fi fost de-ajuns şi ar fi dispărut, 
dar nu făcu nimic, rămase în braţele lui. Un tremur 
uşor îi străbătu tot corpul. Era fericită, îşi lăsă capul 
pe umărul lui şi nu zise nimic. 

-Cine esti, frumoasă fată, şi ce cauţi aici 
noaptea, pe furis? 

- O, nu mâ-ntreba, nu pot să-ți răspund, iartă- 
mi slâbiciunea de o clipă, te iubesc mult. Acum 
trebuie să plec. 

- Nu pleca, mai stai putin, spune-mi cine eşti 
şi unde te pot găsi? 

- Daca mă vei iubi, mă vei găsi. Şi la un semn 
făcut din mână dispăru. 

Arin ramase cu mâinile întinse, buimăcit, nu 
ştia dacă visează sau a trăit realitatea, cine putea fi 
tânăra, care puse stăpânire pe sufletul lui? 

Se întinse în pat dar nu putu adormi până 
spre ziuă. Când se trezi, soarele era sus de tot. Toată 
ziua alergă de colo până acolo, stăpânit de vederea 
fetei. Seara se culcă devreme, arzând de nerăbdare 
să-i apară fata în vis sau în realitate. În pat se 
prefăcu adormit, dar era atent la orice zgomot. 
Trecu de miezul nopții şi nici în vis nu apáru nimeni. 
Se sculă din pat, luă rama de aur şi o strânse la 
piept, o sărută cu drag, apoi începu a se plimba prin 
odaie încoace şi-ncolo până la ziuă, când, obosit de 

nedormire, se puse in pat să doarmă, dar somnul nu 
se lipi de el. Când văzu că se trudeşte în zadar să 
adoarmă, se imbrâcâ şi porunci să i se pregătească 
trăsura. Toţi crezură că pleacă după viitoarea 
doamnă, dar lui nici prin gând nu-i trecea aşa ceva, 
gândurile i se îndreptau spre Verona. Umblă toată 
ziua fără nici un rost, numai Să-i treacă timpul. 
Seara, când se inapoie în castel, lon îi ieşi in 
întâmpinare. 

- Stăpâne, a sosit un străin cu veşti pentru 
domnia ta . 

- Pofteşte-l la mine. 

Arin intră într-o odaie de jos şi aşteptă 
sosirea străinului. Era un muncitor trimis de părinții 
lui cu o scrisoare prin care îl rugau să se întoarcă la 
oraş pentru a oficia căsătoria. Erau nedumerifi de 
întârzierea lui în castel, vorba fu că se va întoarce a 
doua zi. Arin citi scrisoarea, o puse pe masă şi 
rămase pe gânduri câteva clipe, apoi scrise câteva 
rânduri părinților prin care íi liniştea că mai întârzie 
câteva zile având de lucru la castel. 

Îi înmână omului scrisoarea, apoi, refuzând 
cina, urcă în camera lui. Se aşeză pe pat, rămase un 
timp nemişcat, apoi începu a se suci când pe o parte, 
când pe alta, dar de adormit nu putea. Când văzu că 
aproape trece noaptea şi frumoasa fată nu mai vine, 
îl apucă disperarea, se sculă şi începu a măsura 
odaia cu paşi mari. 

Aşa se chinui Arin trei zile şi trei nopți la 
rând, în a patra noapte nu mai putu răbda, se puse în 

genunchi în fata ramei care cuprindea chipul aurit al 
fetei şi începu a plânge ca un copil. 

- Te implor, fată frumoasă, nu mă mai chinui, 
te iubesc foarte mult şi vreau să fii soția mea, nu mai 
pot trăi fără să te văd. 

Verona, care fusese mai tot timpul la castel şi 
urmărise pas cu pas ce face Arin, se induioşâ şi se 
ivi lângâ el. 

Nu se poate exprima bucuria lui când o văzu, 
rămase îngenuncheat în faţa ei, îi cuprinse mâinile şi 
le acoperi cu sărutări. 

- Îţi mulțumesc cá ai ascultat rugămintea mea 
şi cred că ai ascultat tot ce am spus. 

- Da, totul, răspunse Verona. 

- Te rog să nu mai pleci niciodată. Spune-mi, 
vrei să fi sofia mea? 

- Vrei să te câsâtoreşti cu mine fără să ştii 
cine sunt? răspunse fata. 

- Nu ştiu cine eşti, eşti o fată frumoasă pe care 
o iubesc cum pe nimeni nu am iubit şi fără de care 
nu pot trăi. Dacă şi tu mă iubeşti, vom fi fericiţi. 

- Te iubesc şi eu. Înainte de a te fi văzut în 
realitate, am văzut numai portretul tău şi m-am 
îndrăgostit de chipul tău şi dacă îmi promifi că nu- 
mi vei pune întrebări la care nu pot să-ţi răspund, 
vom fi cu adevărat fericiţi. 

- Nu te voi întreba niciodată nimic, orice s-ar 
întâmpla. 

- Nu vom putea locui aici , te vor căuta ai tăi 
şi ne-ar strica fericirea. Voi lipsi puţin. Mâine 
noapte, pe timpul acesta voi veni să te iau şi vom 

pleca impreună şi vom părăsi pentru totdeauna 
aceste locuri. Mă cheamă Verona, trebuie să ai 
încredere în mine şi sunt sigură că vom fi fericiți. 

- Am toată încrederea în tine, strânse pe fată 
la pieptul lui şi în clipa următoare Verona dispăru. 

Arin se întinse pe pat şi, cu sufletul pe 
jumătate împăcat, adormi. 

În acest timp, undeva, departe, în altă tard, 
un împărat era tare bolnav. Era pe patul morții si 
era întristat foarte că murea fără urmaşi. 

În acea noapte, Verona venise aici, la 
căpătâiul împăratului. Luase înfăţişarea lui Arin şi 
se arătase împăratului. 

Împăratul il privise surprins şi nu înţelegea 
cine este. Cu glas schimbat, Verona spuse că e fiul 
lui, Zămislit cu o domnifâ de care împăratul îşi aduse 
aminte. 

- Tinere, eşti într-adevăr fiul meu, nu am uitat 
dragostea mea cu acea domnifâ, dar de ce nu mi-a 
spus până acum nimic?. Dar mă bucur şi acuma de 
această ştire, nu voi mai muri întristat, căci voi lăsa 
împărăția în grija fiului meu. 

Tocmai se pregătea să-şi strige servitorii, 
când Verona îi făcu semn să tacă. 

- Nu astfel trebuie să vesteşti că ai un fiu. lată 
aici o scrisoare prin care se vesteşte sosirea fiului 
tău. Să le spui despre dragostea ta cu acea domniță, 
să-i pregăteşti, apoi te voi anunța când sosesc 
împreună cu logodnica mea, căci sunt logodit. 

- Simt şi văd, într-adevăr, cá esti fiul meu, ai 
mintea ageră şi voi face cum zici. 

Verona se întoarse la Arin. Îi povesti in 
câteva cuvinte ce a făcut şi-l povâfui cum să se 
poarte in fata împăratului, care-l lăsa ca 
moştenitorul lui, crezându-l fiul său. 

Nu înțelegea Arin cum făcuse Verona toate 
acestea, dar potrivit promisiunii sale, nu puse nici o 
întrebare. Verona îl mai întrebă încă o dată, dacă nu 
va regreta niciodată că a plecat cu ea, dar Arin nici 
nu voia să audă de aşa ceva. 

Atunci Verona îl chemă lângă ea, îl luă de 
mână şi-i spuse să închidă ochii şi să nu-i deschidă 
până ce o spune ea, apoi făcu un semn cu mâna şi în 
câteva clipe Arin simţi că zboară. Când Verona îi 
spuse să deschidă ochii, văzu că se aflau într-o 
poiană, în mijlocul pădurii. Verona făcu din nou un 
semn cu mâna şi apăru o caleaşcă de aur, cu tot 
dichisul necesar unui fiu de împărat. Vizitiul stătea 
pe capră, de parcă întotdeuna fusese acolo. Se 
urcară ín caleaşcâ şi porniră spre palatul 
împăratului, care nu era departe de acolo, şi cum 
împăratul anunţase sosirea fiului său, el fu 
întâmpinat de un alai numeros. Însuşi împăratul 
sprijinit de doi curteni îi întâmpină pe scara 
palatului, îi îmbrăţişă şi-i sărută cu drag, apoi dete 
poruncile pentru nuntă. Fură poftifi toti împărații 
vecini. Primiră invitaţia, dar nu prea bucuroşi, căci 
sperau că vor pune mâna pe împărăţia fără urmaşi. 
Dar cu o soție ca Verona, Arin nu avea de ce să se 
teamă. 

Și au domnit in pace şi dreptate multi ani 
fericiţi şi nu s-au întors niciodată de unde au plecat. 

Vălean Brudarul 


Trăia odată într-un sat pe valea 
Arieșului, un băiat sărman, pe nume Vălean, n- 
avea tată, n-avea mamă, nici tu fraţi, nici tu 


surori, era singur cuc pe lume. Din cauza aceasta 
nu státea prea mult într-un loc, şi colinda din 
satin sat, muncind când la unul, când la altul, în 
schimbul unei bucăți de pâine şi al unui 
acoperiş sub care să-şi odihnească sufletul trudit. Nu 
de puține ori se gândise Vălean că soartă ca a 
lui n-aveau nici câinii, că şi aceştia aveau un cotef 
al lor în care, la nevoie, să se poată adăposti de 
vitregiile vremii. 

Era necdjit Vălean, dar în sufletul lui mai 
licărea o luminifâ la gândul că poate o da 
norocul şi peste el şi-o scăpa de toate 
necazurile, 

Într-o zi, pe când era mai necăjit şi mai 
supărat pe soarta lui, ca nici o dată, ajunse într-un 
sat, care ise părea lui ar fi mai frumos şi mai 
îngrijit decât celelalte. Întrebă din poartă in 
poartă, dacă nu aveau nevoie de două braţe 
vânjoase, spunând că nu se da în laturi de la 
nici un fel de muncă şi toți sătenii il 
inleme PT aa a PE a ar PERII lac mmu mmu mmu nmm, 

îndrumară spre conacul boieresc. Boierul, om 
drept şi milos din fire, cum îl văzu pe Vălean îi 
şi dete de lucru, să spargă nişte butuci grei 
şi apoi să-i aşeze în şopron. 

În timp ce Vălean muncea tot mai greu 
dând tot mai tare cu toporul, căci începuse a se 
îngâna ziua cu noaptea şi mai avea o grămadă 
măricică de spart, boierul, care aflase toată 
povestea lui, sta la fereastră şi privea la flácául 
voinic, minunându-se de puterea lui de muncă. Se 
gândi la soarta lui vitregă. Posomorát, boierul işi 
dădu deodată seama că i-ar sta în putință să-l 
ajute pe flăcăul acesta voinic şi harnic. Cum 
Vălean sfârşise treaba, boierul il chemă la el, îi 
plăti pentru lucru şi-i zise: 

- Măi Vălene, după cum am văzut, tu esti 
harnic şi puternic şi cred că a venit timpul sâ- 
ți schimbi traiul. Tocmai în seara asta brudarul 
nostru pleacă din sat şi mă gândesc că tu eşti tocmai 
pe potrivă să-i iei locul, aşa ca dacă îţi place să fii 
brudar, chiar din seara asta să te duci să-ți iei 
slujba în primire. 

Lui Vălean parcă nu-i venea a crede că a 
dat norocul şi peste el Când văzu că nu-i de 
şagă, se bucură mult şi cu lacrimi în ochi, mulțumi 
boierului, apoi plecă cu sufletul săltând de bucurie. 

Mare lucru nu avea de făcut. Avea in 
primire bradul, un fel de pod plutitor cu care se 
puteau trece câte patru care cu boi cu tot, dintr-o 
parte în alta a Mureşului, şi mai avea cinul, un fel de 
barcă cu care treceau oamenii Mureşul. Pentru 


Ee, uem GET. LU i deut mL aaa NNI 
26 


Ititesc Saveta ~ Poveşti şi legende 
me, ur SOR e ac - YG Tg pă. 


fiecare trecuş ise plăteau bani buni. Şi mai avea şi 
casă şi masă chiar lângă malul râului Mureş. 

Vălean era tare fericit, începuse a pune ban 
lângă ban, cu gândul ca atunci când or fi de-ajuns 
să-şi cumpere o gospodărie frumoasă, iar apoi să-şi 
găsească o fată pe potriva lui, cu care să se însoare. 

Dar planul de acasă nu se potriveşte cu 
cel din târg si ursita lui Vălean era alta. 

Într-o noapte de vară cu lună plină, 
Vălean stătea cu fereastra deschisă, întins pe pat, şi 
asculta clipocitul fin al apei, tulburat doar de cri-cri- 
ul unui greieraş. Treceau clipele şi, obosit, atipi. 

Deodată auzi ca prin vis un cântec duios, atât 
de duios încât părea nepământean. Vălean deschise 
Ochii şi ascultă cu luare-aminte cântecul care venea 
dinspre Mureş, apoi se ridică din pat şi ieşi afară, 
apropiindu-se de apa Mureşului . Luna lumina ca 
Ziua şi Vălean, uitându-se dincotro venea cântecul, 
simţi cá i se înmuiară picioarele şi începu a tremura 
de mai-mai să cadă.. Se frecá la ochi, se uită, iar 
se frecâ la ochi. Pe apă plutea un jilt de aur, 
strălucitor, iar in jilt stătea o zâna cu păr bălai, 
înveşmântată în haine cu țesătură de aur. Pasámite 
era Zâna Mureşului. Drăgălaşa zână stătea cu capul 
rezemat de jilt, cu ochii închişi şi íngána un 
cântecel. Când ajunse în dreptul flăcăului, zâna 
încetă dintr-o dată cântecul şi deschise ochii. 
Privind în sus, îl privi pe Vălean, care amufise de 
uimire, se ridică in picioare, privi o clipă cu 
minunaţii ei ochi albaştri ca azurul, apoi dispăru în 
undele Mureşului. 

Vălean a stat lângă apă până s-a luminat de 
ziuă, gândindu-se că doar-doar o mai apare 
minunea aceea, dar zâna nu se mai ivi, apa curgea 
domol, vărsându-i în suflet o dragoste mare pentru 
zâna cea frumoasa.. Când a răsărit soarele, Vălean 
s-a dus în căsuţa lui, s-a întins pe pat şi a început a 
se gândi la cele văzute. 

Din acea noapte, Vălean nu mai avea linişte, 
de cum apunea soarele, se aşeza pe malul Mureşului 
şi privea pierdut la apa ce curgea nepăsătoare. De 
atâta dor uita să mai mănânce, să mai bea, să mai 
doarmă. Când sătenii veneau să-i treacă Mureşul, 
încercau Să intre în vorbă cu el, ca altădată, Vălean 
însă mormăia ceva, de nu înțelegea nimeni ce 
spune, încât aceştia nu bănuiau ce foc îl schimbase 
într-atât pe  flăcăul acesta, odată plin de viaţă şi 
de neastâmpăr. 

Într-una din nopțile de chin şi de veghe 
petrecute pe malul Mureşului, Vălean atipi şi visă că 
lângă patul lui se afla o zână frumoasă cu părul lung 
şi negru ca noaptea ce-o împresura, care-i Şopti: 

- Eu sunt ursita ta cea mai bună, îți cunosc 
focul din inimă şi vreau să te ajut. De vrei s-o vezi 
pe zâna care te-a fermecat, mâine dimineaţa de cum 
răsare soarele, urcă-te în cin şi mergi pe firul apei 
în Sus şi dacă dragostea ta e curată, vei ajunge la 
ea. 

Vălean deschise repede ochii, dar lângă el nu 
mai era nimeni şi atunci începu, a se îndoi de 
adevărul visului său. İşi zise că mai mult n-are 
ce pierde, aşa că, de cum răsări soarele, îşi 

aruncă o straitá cu mâncare în cin, mai privi o dată 
spre locurile acelea dragi în care fusese întâia oară 
fericit, apoi porni pe Mureş în sus. Unde? Nici el nu 
stia. 

Si merse asa zile ín sir, noaptea trágea la 
mal de mai imbuca ceva şi mai afipea câteva clipe, 
si cum mijeau zorile pornea din nou la drum, 

İntr-o searâ, cánd sâ iragâ la mal, mort de 
obosealâ, vâzu intr-un pâpuriş o colibâ şi in prag o 
fată, care-i zâmbi şi-i făcu semn cu mâna  sá 
meargă la ea. 

- Vino, drumetule, te văd cam obosit, la mine 
vei găsi o bucată de pâine şi un pat pe care să te 
odihneşti. Vino, n-o să-ţi pară rău, mai zise copila 
ademenitoare. 

Dar Vălean numai ce-o văzu şi se şi întoarse 
înapoi, împinse cinul pe Mureş şi vâsli pe firul apei 
toată noaptea fără odihnă. Fugise de fata din 
păpuriş şi nici el nu ştia de ce, de fapt fugea de 
toată lumea. De când plecase din sat nu 
schimbase o vorbă cu nimenea. După câteva zile de 
mers, apa începu a se micşora treptat, până ce 
ajunse un pârâu mititel pe care nu mai putea înainta 
cu cinul. Atunci Vălean o luă la pas pe firul apei 
până ce ajunse într-un târziu la izvorul Mureşului, 
fără a da de palatul zânei. Obosit, urcă până la 
stânca din care fâşnea izvorul Mureşului şi-şi potoli 
setea din firicelul acela ca de cleştar, apoi 
descurajat şi neştiind încotro s-o mai ia, se aşezâ, 
adáncindu-se în gânduri. Venise atâta cale degeaba, 
îşi spunea Vălean, nu se vedea nici urmă de palat, 

încotro privea, numai munţi, dealuri, păduri şi-o 
linişte care-l infiora. 

Privind descurajat în zare, numai ce-o văzu 
pe fata din pâpuriş venind spre el. Îndată Vălean se 
ridică şi se întoarse, vrând s-o ia la fugă. Dar ín 
fata lui se câscâ o prăpastie adâncă de nici nu i se 
vedea capătul. Era gata sa păşească în adâncul ei 
fără fund, când fata începu a râde. 

- Vrei să fugi de mine, Vălene, dar acuma nu 
mai îmi scapi, ca acolo in pâpuriş. Întoarce-te şi 
vino cu mine. Uit-o pe aceea pe care o cauţi, oricum 
n-o vei găsi şi eu sunt tot zánd, vino, şi-ţi promit că 
te voi face fericit. Dar lui Vălean nici nu-i trecu 
prin minte s-o asculte, si nici măcar nu-i răspunse. 

- Nu-mi răspunzi şi nu vrei să mă priveşti, o 
să-ți pară rău. Dar vei avea de ales, ori eu ori 
prăpastia de la picioarele tale. 

Vălean era om dintr-o bucată, o iubea pe zâna 
Mureşului cu o dragoste curată şi focul din inima lui 
numai ea l-ar fi putut potoli. Când văzu că n-are 
încotro, închise ochii şi-şi dădu drumul în prăpastie, 
că n-avea unde să se îndrepte. În aceeaşi clipă, zâna 
tăie aerul cu mâna şi un vultur uriaş zbură spre 
Vălean şi-l prinse la timp. În cădere Vălean işi 
pierduse cunoştinţa şi nu mai ştia ce-i cu el. Când, 
în Sfârşit, deschise ochii, se văzu într-o odaie 
împodobită ca-n vis, iar la căpătâiul lui zána 
Mureşului, care-l privea zâmbind, cu ochii inrourafi 
de lacrimi, şi-i spuse: 

- Bine ai venit în împărăția mea, Vâlene. Te- 
am aşteptat cu nerăbdare, mâ bucur că m-ai găsit. 

Vălean o privea nedumerit, neinfelegând cum 
a ajuns din prăpastia în care se aruncase, în palatul 
zânei lui dragi. 

Citindu-i nedumerirea, zâna îi spuse: 

- Vei înţelege îndată, Vălene. Fata care te 
ademenea eram tot eu, am vrut să-ţi pun dragostea 
la încercare. Dacă te-ai fi uitat o singură dată 
înapoi, nu mă mai vedeai niciodată. 

Am trimis ursitoarea, ursitoarea care-mi e 
soră, să te îndrume spre împărăţia mea. Vălean, cu 
nesfârşită dragoste, voia să spună ceva, dar zána 

îi acoperi gura cu mánufa ei mică şi gingaşă. 

- De eşti hotărât să-ţi laşi lumea pentru mine, 
vom face o nuntă aici, în împărăţia mea, a zânelor, 
cum n-a fost alta. 

Și cum ar fi putut Vălean să spună nu, când el 
se topea de dragul ei! Şi a rămas pentru totdeauna 
în împărăţia zânelor. 

Odată pe an, stânca din care izvorăşte 
Mureşul se desface şi cei doi ies ținându-se de mână 
şi se plimbă sub cerul înstelat până când stelele se 
sting una câte una. Când zorii se ivesc, intră din nou 
în împărăţia lor, iar stânca se închide şi ea la loc, 
rămânând aşa un an, până când cei doi vor ieşi 
încă o noapte pe pământ, dar nimeni nu poate să-i 
vadă, pentru că nimeni nu are sufletul, curat ca cei 
doi îndrăgostiți. 

Legenda Viorelei 


A fost odată, demult, tare demult, un 
moşneag aşa de bătrân, ca pădurea în mijlocul 
căreia işi avea căsuţa. lar in tinerefile lui fusese 
pădurar. 

Tare fericit fusese moşul în vremurile acelea 
îndepărtate! Era un om bun şi drept şi iubit de toată 
lumea. Dar anii s-au scurs unul după altul, lăsând 
urme de neşters pe obrazul lui. 

Toti cei apropiaţi şi dragi lui au murit, 
lâsindu-1 aproape singur. Doar bunul Dumnezeu, în 
marea lui milă, i-a mai lăsat o mângâiere pentru anii 
lui cei multi, pe care nici el nu-i mai ştia. Avea o 
nepoată subtiricâ şi gingaşâ, cum nu se mai văzuse 
prin împrejurimi, cu ochii precum vioreaua, părul 
negru ca tăciunele şi fata ca spuma laptelui de albă. 
După culoarea ochilor îi puseseră numele de 
Vioreaua. Pe cât de frumoasă, era şi pe atât de 
harnică. Se scula de dimineaţă, deretica prin casă şi 
prin curte, aşa încât totul strălucea de curăţenie, 
de-fi era mai mare dragul să o priveşti. 

Se bucura nespus moşul când o vedea aşa de 
frumoasă şi voioasă. Zâmbea fericit, apoi treptat 
zâmbetul se stingea, fata devenea posomoritâ şi din 
ochi se furişau lacrimi în barba parcă ninsâ cu 
zăpadă. 

Vioreaua se uita cu drag la el şi, cum anii 
împovărau pe mos, il întreba cu vocea ei cristalină: 

- Ce-i moşule, eşti cumva bolnav, te doare 
ceva , că parcă plângi? 

Moşul o strânse cu o mână la piept, iar cu 
cealaltă îşi şterse lacrimile. 

- Nu am nimic fata moşului, de bucurie îmi 
lâcrimeazâ ochii, că te văd aşa frumoasă şi voioasă. 

Vioreaua îi răspundea sărutându-l cu drag pe 
amândoi obrajii, apoi îşi văzu de treabă cântând. 

Cu cât creştea Vioreaua, cu atât creştea şi du- 
rerea moşului. De multe ori lăcrima pe furiş privind 
la odorul lui drag. 

Când se născuse Vioreaua, la numai trei zile, 
la miezul nopții, moşul, neavând somn, auzi un fâlfâit 
de aripi şi zări la căpătâiul fetiţei trei zâne frumoase, 
erau ursitoarele. Când le văzu i se opri răsuflarea de 
teamă să nu-l simtă că el e treaz şi aşa auzi tot ce 
spuseră: 

- Să fii frumoasă ca o zână şi bună ca pâinea 
caldă, şoptea prima ursitoare. 

- Să fii harnică şi iubită de un prinț frumos, îi 
urmă cea de a doua ursitoare. 

- Să nu ai parte de iubirea lui când te va 
săruta, să te prefaci în floare zicea a treia ursitoare. 

Şi fâlfâind, ursitoarele şi-au luat zborul. 

Bietul moş n-a mai putut dormi de teamă toa- 
tă noaptea. 

Dimineaţa şi în următoarele zile a fost mereu 
posomorát. 

Anii au trecut, apoi moşul a rămas singur cu 
fata. A hotărât să o păzească precum ochii din cap. 
N-o lăsa să se ducă de lângă el. Şi în acest fel credea 
că o va putea feri de prezicerea ultimei ursitoare. 

- Moşule drag, de ce nu mă laşi să alerg prin 
pădure ca înainte, să culeg ciuperci şi frágute? Nu 
merg singură, îl iau şi pe Martin cu mine. 

Martin era un urs mare cât toate zilele de 
vară, îl găsise moşul în pădure. Pe mama lui o 
împuşcaseră vânătorii regelui. El adusese puiul şi-l 
crescuse odată cu fata. De aceia se iubeau tare mult 
şi erau nedespártiti. Dar nici cu el n-o lăsa moşul şi 
nici nu-i putea destăinui adevărul. 

- Nu te las, căci numai pe tine te am şi iaca 
sunt bătrân şi bolnav şi poate mi-o suna ceasul şi tu 
nu eşti lângă mine. 

Bătrânul se prefăcea, se văita aşa de tare, 
încât fata se sperie de-a binelea şi-l crezu bolnav 
rău. Alergă la el, îl imbrâtişa şi-l sărută cu drag. 

- O, moşul meu drag, nu fii supărat, că nu mă 
misc de lângă dumneata. Mai vino, să te agez în pat, 
şi te odihneşte, iar eu oi sta la căpătâiul tău. 

Se duse moşul în casă şi se aşezâ pe pat. Vio- 
reaua îşi luă lucrul, se aşeză pe un scaun lângă pat 
şi începu a impleti de zor. Tot povestind cu moşul, de 
la un timp văzu că vorbeşte singură. Moşul 
adormise. Fata lăsă lucrul, ieşi afară şi-l văzu pe 
Martin plimbându-se prin curte. Se apropie de urs, îl 
mângâie pe cap şi începu a-i vorbi ca unui om. 

- Măi Martine, măi, şi tu te plictiseşti stând 
degeaba. Ce ar fi până doarme moşul, să tragem o 

fugă în pădure, să culegem nişte ciuperci şi să vezi 
ce mâncare oi face eu din ele?! 

Și cum Martin nu-i putea răspunde, luă o 
corfintá din cui, de la grindă, şi plecă împreună cu 
ursul în pădure. 

Era aşa de minunat în pădure! Păsările îţi 
încântau auzul cu ciripitul lor vesel şi veselă era şi 
Vioreaua. Alerga şi cânta ca o privighetoare. Tot 
alergând după ciuperci, se depârtâ binişor de căsuţa 
lor. Dar fata nu era fricoasă, şi apoi îl avea pe 
Martin cu ea. Deodată Martin ridică nasul în vânt şi 
începu să mormăie. La început încet, apoi tot mai 
tare. Fata se uită la el şi-i zise râzând: 

- Ce ai Martin, ce te supără? Dar chiar atunci 
auzi şi ea un zgomot surd. Se opri locului şi ascultă 
cu luare aminte. Când zgomotul se apropie de ea, îl 
chemâ pe Martin şi porniră înapoi spre căsuţă, dar 
calea le fu tăiată de o ceata de călăreți în uniforme 
strălucitoare. Între ei era unul care părea a fi mai 
marele lor. Era ca soarele de frumos şi purta haine 
purpurii fesute cu fir de aur. Privirea se opri asupra 
lui. 

Nu văzuse în viaţa ei un chip atât de frumos 
şi drag. Nu se gândise niciodată că pe lume pot fi 
oameni aşa tineri şi frumoşi. Și flăcăul strălucitor o 
privea cu nesaf. Ar fi vrut să-i spună fetei câteva 
cuvinte, dar nu avu timp, căci Martin, simțind parcă 
o primejdie, se ridică în cele două labe vânjoase ale 
lui şi se îndreptă spre călăreți. S-au speriat rău caii 
şi au rupt-o la fugă care încotro. Apoi ursul se 
înapoie la fată şi au pornit-o spre casă. 

Vioreaua il dojeni cu glas blánd: 

- Martin, de ce i-ai speriat, poate au vrut sâ- 
mi spunâ ceva, sá mâ íntrebe ceva? Poate s-or fi 
rătăcit. Am să te spun moşului că i-ai speriat, să-ți 
tragă o săpuneală. 

Ursul  înţelesese vorbele fetei işi lăsă capul 
în jos şi porni spre casă. Fata îl urma cu inima 
strânsă Trecuse cam multişor timp de când plecase 
de acasă şi era sigură că moşul se trezise şi era 
îngrijorat de lipsa ei. 

Şi într-adevăr moşul se sculase şi o aştepta pe 
prispă. De cum o văzu începu s-o dojeneascá: 

- Unde ai fost, fata mea, atâta vreme, de ce nu 
ai ascultat de rugămintea mea, să nu te îndepărtezi 
de casă? 

Vioreaua îl cuprinse cu mâinile ei frumoase 
de după gât, se cuibări la pieptul lui şi-i zise: 

- Nu fi supărat, moşule, nu mâ dojeni, uite 
câte ciuperci am cules! 

Tăcu câteva clipe, apoi îl întrebă pe moş: 

- De ce nu mi-ai spus niciodată că mai sunt pe 
lume şi alți oameni, tineri şi frumoşi? 

Pe moş parcă un cuţit îl lovi în inimă. 

- Vai, fata mea, dar ce-ţi veni, de unde ştii tu 
cá mai sunt oameni tineri si pe deasupra si frumoşi? 

- Dacá nu te superi, am sâ-fi spun de unde 
Ştiu. 

Moşul o mângâie pe cap: 

- Hai, spune, că nu mă supăr. 

- Păi, mi-am Zis că până dormi, trag o fugă în 
pădure să culeg câteva ciuperci. Am umplut coşul şi 

tocmai când ne pregâteam, eu şi Martin, de plecare, 
din senin au apărut o ceată de călăreţi ín fata 
noastră. Erau toți tineri şi frumoşi, dar mai ales unul 
dintre ei avea îmbrăcăminte cum n-am mai văzut. 
Poate s-au rătăcit şi or fi vrut să mă întrebe ceva, 
dar n-au apucat, că Martin s-a năpustit spre 
călăreți, caii s-au speriat şi au fugit care încotro. lar 
noi ne-am întors acasă. Îmi pare rău, poate îi 
puteam ajuta cu ceva. 

- E mai bine că au fugit, poate erau hoți, 
poate te furau sau te omorau, că tâlhari sunt destui 
în lume. Să nu mai mergi în pădure, că-i rău... 

Fata se intristá şi rămase îngândurată. 
Gândul îi alerga la flăcăul frumos din fruntea cetei, 
pe care îl indrâgise şi ar fi vrut să-l mai vadă măcar 
o dată. 

- Tu, moşule, m-ai crescut în pădure şi m-ai 
învățat să nu ştiu ce este frica. M-ai lăsat de mică să 
alerg liberă prin toată pădurea, iar acum de ce mă 
opreşti? 

- Nu mâ întreba, fată, că nu fi-oi putea 
răspunde. Atâta ştiu că nu mai trebuie să ieşi din 
Casă câtva timp. 

Se intristâ şi mai tare fata. Dar se supuse. 
Intră în casă şi mosul închise uşa. Ştia el că 
Vioreaua este frumoasă şi tânărul de care i-a vorbit 
o să răscolească pădurea întreagă ca s-o găsească. 

Moşul se aşezâ tocmai pe prispă, când 
dinspre pădure se auzi o larmă. După câteva clipe în 
fata lui apăru ceata pe care o văzuse fata. Cel mai 
mândru dintre ei descălecă şi se apropie de moş: 

- Bună ziua, mosule! 

- Bună să-ţi fie inima, dar ce căutaţi domniile 
voastre pe aici, în aceste locuri singuratice? 

- Ne-am rătăcit în pădure şi nu ştiu încotro s- 
o luăm, să ajungem la drumul mare. 

- Dar cine-fi fi domniile voastre? 

Căpetenia cetei începu a râde. 

- Hei, moşule, cred că nu ai mai coborât de 
mult în lume, dacă nu ştii cine sunt. Eu sunt fiul 
împăratului acestei ţări. Am fost în vizită la 
împăratul vecin şi-acum mergem spre casă. Dar 
dumneata stai singur? 

Moşul tresări şi răspunse cu glas tânguitor: 

- Pe cine, păcatele mele, să mai am. Nu vedeți 
cât sunt de bătrân, azi-mâine mă duc şi eu după ai 
mei. 

Prinţul cercetă cu ochii peste tot. Dar nu văzu 
nimic din ce căuta. 

- Spune-mi moşule, mai este vreo casă prin 
apropiere? 

- Nu mai este, dar de ce întrebaţi? 

- Am văzut o căprioară frumoasă, dar a 
dispărut, credeam că trage pe undeva pe aici... 

- În afară de mine, nu mai este nimeni pe aici! 

- Bine, moşule, rămâi cu bine! 

- Mergeţi sănătoşi! 

După plecarea lor, moşul se imbolnâvi de-a 
binelea. Nu mai ştia ce să facă, unde să ascundă 
fata. Se frământa , dar tot degeaba. Mintea lui nu 
putea ghici nici un ascunziş. 

Intră în casă. Fata era tristă şi plânsă. Auzise 
şi văzuse totul. Moşul nu-i zise nimic. Cinară, apoi s- 
au pus să se culce. Moşul era cu gândul la Vioreaua, 
iar fata la frumosul print. Nu putea înțelege de ce o 
fereşte de el. Multe îi trecură prin minte, dar până la 
urmă adormi. 

A doua zi moşul s-a sculat devreme. A închis 
usa şi nu s-a aşezat bine pe prispă că s-a ivit un 
străin care a cerut o cană cu apă, a iscodit cu ochii 
peste tot, apoi a plecat. 

Atât i-a trebuit moşului. Și-a dat seama 
imediat că omul prințului a venit să iscodească. De 
acum ştia că nu mai are altceva de făcut decât să 
plece cu fata undeva, departe, departe, în vârful 
muntelui. Ştia o peşteră unde vor putea să stea 
ascunşi un timp, până ce prinţul o va uita pe fată. 

Va fi greu, căci drumul e lung şi el bătrân, 
dar altă cale nu există. Voința de a-şi salva nepoata 
îi dădea puteri. Mai rămânea ca fata să vrea să 
plece. Aici crescuse şi-i erau dragi locurile, dar 
până la urmă o va face el să vrea... 

Intră în casă, închise bine uşa. Fata tocmai 
atunci se sculase. Moşul se puse pe pat şi începu să 
geamă. Vioreaua uită de print şi alergâ spre el. 

- Ce ai moşule, ce te doare? 

- Ce să am fata mea. laca nişte junghiuri în 
piept. Aerul este de vină, e prea înăbuşitor. Ar fi bine 
să mergem mai înspre munte pentru un timp, acolo 
aerul este răcoros şi-mi va face bine. 

Vioreaua se uită cu ochii plini de lacrimi la 
moşneag. Îl credea bolnav şi se temea să nu 

páteascá ceva şi sâ râmânâ singurá pe lume. li 
părea rău să plece de aici, îi erau dragi locurile şi 
apoi aici s-ar putea să-l mai vadă pe print. Dacă 
pleacă nu-l va mai putea vedea niciodată. Dar tre- 
buie să asculte de mosu -.... 

- Bine moşule, dacă trebuie, să plecăm... 

- O să plecăm mai pe înserate, să fie mai 
răcoare. Până atunci pregăteşte cele de trebuinţă, 
dar să nu ieşi afară. 

- Nu-ţi fie teamă, moşule, că nu ies. 

- Şi crezând în vorbele fetei, moşul adormi. 

Vioreaua se uită la el cum dormea, apoi îşi 
zise că are timp să se pregătească şi că poate ieşi 
afară să mai vadă florile din grădină. 

Când intră în grădină, o podidi plânsul. Sim- 
tea o strângere de inimă, parcă s-ar fi despărțit de 
toate pentru totdeauna. Se puse pe iarbă lângă 
stratul de flori cu fața în sus şi închise ochii. 
Parfumul florilor o învălui şi adormi. 

Deodată un pas uşor trecu prin iarbă. Dar 
Vioreaua nu-l auzi. Era tânărul print care pândise 
tot timpul casa moşului. Şi când văzu fata că iese din 
casă, îi tresări inima de bucurie. Se apropie tiptil- 
tiptil de fată, ca să n-o trezească, şi se uită la ea şi 
nu se mai sătura privind-o. Nu văzuse niciodată 
atâta gingăşie şi frumusețe la un loc, puse un 
genunche în iarbă şi se aplecă asupra fetei şi o 
sărută uşor. 

Când buzele tânărului atinseră obrazul catife- 
lat al fetei, ea tresări şi în locul ei răsări o floare 
micuță şi gingaşâ. 

Tânărul print, care mai simțea încă atingerea 
obrazului ei, rămase ca împietrit. Acuma işi dete 
seama de ce o ferea mereu bătrânul pe fată de 
privirea lui şi amarnic se mai căia de fapta sa şi 
plânse amar, parcă şi iarba plângea... 

Când moşul s-a trezit, s-a speriat văzând uşa 
deschisă, a sărit din pat ca ars şi a ieşit afară. Cată 
cu ochi încoace şi încolo, dar n-a văzut fata. Începu 
să strige deznădăjduit, dar nu primi nici un răspuns 
şi atunci o presimţire deznădăjduită îl cuprinse şi 
alergă în grădină. Aici dădu de print, care sta 
îngenuncheat în fata unei flori minunate şi plângea. 

Moşul a înţeles plânsul şi lacrimi mari înce- 
pură să curgă şiroaie şi pe obrazul lui brâzdat de 
ani.  Pierduse tot ce mai avea drag pe lume, toată 
dragostea şi nădejdea lui. Se aplecă şi el la pământ, 
sărută floarea şi-şi dădu sufletul. 

Îndurerat era şi prințul. İşi chemă oamenii, 
care săpară o groapă şi-l înmormântară pe moş. 
Apoi luă floarea şi o duse cu el în grădina palatului, 
unde în fiecare zi o uda cu lacrimile. Puse florii 
numele fetei , Viorea, şi de atunci floarea a rămas 
până în zilele noastre cu acest nume. 

